επι ιερεως αριστανδρου αλαλκομενειου ωρωποδωρος θεοζοτου [ειπ]εν επειδη πλατυρ ευνους ων διατελει τει πολει ωρωπιων και των πολιτων τοις χρειαν εχουσιν εμ παντι καιρωι το συμφερον πραττει δεδοχθαι τει βουλει και τωι δημωι πλατυρα δαζου αλινιον προξενον ειναι της πολεως ωρωπιων αυτον και εκγονους και ειναι αυτοις γης και οικιας εγκτησιν και ισοτελειαν και ασυλιαν και ασφαλειαν και κατα γην και κατα θαλατταν και πολεμου και ειρηνης και ταλλα παντα καθαπερ τοις αλλοις προξενοις και ευεργεταις.
Boiotia — Oropos (Skala) — Amphiareion — ca. 240-180 BC — ArchEph (1952) 178, 11 — SEG 15.273; cf. 32.479
 ca. 240-180 BC 